
DISPUTATIO  MEDICA 


IN  AUGURALIS 


D  E 

ICTERO. 


PROOEMIUM. 

$  i.  /^VUIS  hominum  a  morbis  immunis 
est  ?  Quotus  mortalium  quisque 
unum  annum,  sine  aegrotatione,  agit,  sine 
aegritudine,  sine  veris  malis,  aut  futurorum 
metu  ?  Sed  quo  brevior  vita  est  hominum,  et 
quo  morbis  saepius  contristatur,  ed  sane  ma¬ 
gis  sapientis  est  valetudini  consulere,  atque 
morborum  causas,  quantum  cognoscantur,  ca¬ 
vere  et  evitare. 

A  ii.  Ubique 


D  E  I  C  T  £  R  (X 


ii.  Ubicjoe  orbis  terrarum,  quantum  sci¬ 
mus,  ubi  linguae,  legum,  morum,  juris  com¬ 
munitate  conjunguntur  mortales,  icterus  mor¬ 
bis  annumeratur,  quibus  pledhmtur  et  per¬ 
eunt.  Multo  autem,  ibi  gentium,  frequentior 
est,  ubi  mortales  ad  civilem  communitatem 

i 

diu  conjuncti  et  consociati  sunt,  jamque  artes 
subtiliter  excoluerunt,  quae  in  urbes  allici¬ 
unt  atque  attrahunt  ;  mores,  dum  emolliunt, 
corrumpunt ;  demumque  divitias  procreant, 
quibus  incitamenta  suppeditantur,  quae  non 
folum  ad  effeminandos  animos  pertineant,  sed 

etiam  invitent  ad  ignaviam  et  luxuriam. 

✓ 

111.  Mortales  omni  aetate,  omnique  tempe¬ 
ramento,  icterus  afficit :  saepius  vero,  aetate  pro¬ 
vectiores,  et  corporis  temperamento  melancho¬ 
licos.  Quinetiam,  saepius  hoc  morbo  flaves- 
eunt  ignavi  et  desides,  quam  laboriosi  et  im¬ 
pigri  merobibi  et  vinosi,  quam  sicci  et  so¬ 
brii  ;  feminae,  quam  mares ;  urbani,  quam 
rustici.  Confitendum  autem  est,  nihil  ex  his 
esse  perpetuum. 


iv.  Haereditarius, 

iv.  Hereditarius,  necne,  icterus  sit,  medi¬ 
cis  nondum  satis  innotuit.  Inter  omnes  qui¬ 
dem  convenit,  multos  ex  hac  gente  ortos  /V- 
tero  aflici  atque  perire,  dum  ex  illa  nati,  per 
\itam,  hoc  morbo  vacui  sunt.  Sed  nondum 
satis  constat,  nunquando,  sicut  podagra,  phthi¬ 
sis,  ct  mania ,  transmissa  a  parentibus  corporis 
proprietate  oriatur,  an  fortuitis  causis,  qui¬ 
bus,  labentibus  annis,  corpora  exponantur. 

v.  Icterus ,  de  quo  scribere  statuimus,  uti 
frequens  est,  ita  gravissimos  dolores  movet, 
neque  raro  affert  mortem.  Quum  vero  haud- 
quaquam  nobis  consilium  sit  disserere,  quot 
hoc  morbo  correpti  sint,  quotque  periverint  : 
pergemus  quam  paucissimis  exponere,  quibus 
notis  definiatur  ;  quibus  malis  mortales  affici¬ 
at  ;  quibus  causis  oriatur  ;  quibus  ditierat  ab 
aliis  morbis  ;  quibus  notis  aegros  spe  console¬ 
tur,  quibus  metu  terreat  ;  et  qua,  denique, 
ratione  ad  salutem  auspicato  perducatur. 

vi.  Uti,  qui  dc  morbo  hujusmodi  disputa¬ 
tionem  elaborat,  plerumque,  ante  omnia,  ver¬ 
bis  alicujus  nosologorum  aperit,  quibus  notis 

cognoscatur  : 

cognoscatur  ;  sic  nos,  imitati  morem,  idterum * 
quem  pro  argumento  selegimus,  definiemus 
Cullemi  verbis. 

DEFINITIO. 

vii.  ISlerus  a  Culleno  definitur  :  Flave- 
“  do  cutis  et  oculorum  ;  feces  albida  :  uri- 

na  obscure  rubra  ;  immissa  colore  luteo 
u  tingens  (a).”  Sic  definitus,  dividitur  ab 
eodem  auctore  in  calculosum ,  spasmodicum , 
hepaticum ,  gravidarum ,  et  infantum  ;  non  tam 
a  signorum  dissimilitudine,  quam  causarum, 
quibus  concitetur. 

viii.  Quum  autem  pleraque  signorum  om¬ 
nibus  his  speciebus  communia  sint,  non  opus 
videtur,  ut  de  iis  singulatim  dicamus,  nisi 
quatenus  diversas  curationes  requirant,  di- 
versosve  praenuncient  eventus. 

SIGNA. 


(a)  Vid.  Cullen.  Synops .  Nosolog .  Method \ 
Tom-  ii.  gen.  xci. 

SIGNA. 

ix.  Morbo,  de  quo  scribimus,  aliud  nomen 
atque  aliud  dixerunt  audores.  Ifterus,  ut  & 
Plinio  Secundo  accipimus,  appellatur  cx  co¬ 
lore  avis,  “  quae  si  spedetur,  sanari  mor- 
44  bum  tradunt,  et  avem  mori  (a).”  Arcua¬ 
tum  Columella  nominat  (b),  arquatum  Lu¬ 
cretius  (c),  cx  diversis  forsitan  coloribus, 
quibus,  dum  procedit,  corpus  tingit.  44  Var- 
44  ro,”  inquit  Plinius  Secundus,  44  regium 
44  cognominatum  morbum  arquatum  tradit, 
44  quoniam  mulso  curetur  (n).”  Celso  au¬ 
tem 


O)  Vid.  C.  Plin.  Secund.  Hi  it.  Nat.  Lib.  xxx. 
cap.  xr. 

(b)  Columell.  De  Re  Rustic .  Lib.  vii.  cap.  m. 

(c)  Vid.  Tit.  Lucret.  Car.  De  Rer.  Nat, 
Lib.  iv.  lin.  333. 

(d)  Vid.  C.  Plin.  Secund.  Hist,  Nat.  Lib.  xxir. 

* 

pap.  xxiv. 

tem  regius  morbus  didtus  videtur,  quia  olim 
vulgo  putabatur  curari,  si  aegri,  regum  more, 
indulgerent  sibi  “  ledto,  et  conclavi  cultiore, 
usu,  loco,  ludis,  lascivia,  aliis,  per  quae 
“  mens  exhilaretur  (a).”  Aurigineui  prop- 
terea  dicit  Scribonius  Largus,  quod  sum¬ 
mam  cutem  suffundit  aureo  colore. 

/ 

x.  Iclerus  interdum,  de  improviso,  invadit, 
nullis  signis  praemissis,  ex  quibus  appropin¬ 
quare  medici  suspicari  possint.  Saepius  vero 
antecedunt  inflatio  stomachi,  ructus,  acor, 
aliaque,  quae  alimentum  non  bene  cpncoqui 
indicant ;  neque  enimvero  raro,  in  hypochon¬ 
driorum  dextro,  sensus  oneris  et  dolor.  Non- 
nunquam  quoque  infelix,  qui  in  eo  est,  ut 
hoc  morbo  affligatur,  vel  levissima  exercita¬ 
tione  lassescit ;  atque,  nisi  ubi  jejuni  appeti¬ 
tus  cupidines  ve  flagitant,  aut  urgent  deside¬ 
ria  naturae,  tradit  se  inertiae,  ignaviae  et 
somno. 


xi.  Haud 


.  / 
(a)  CfiLS.  De  Medicin.  Lib.  iii.  cap.  xxiv. 

xi.  Haud  multd  pbst,  signa  indubia  mor¬ 
bum  manifestant.  Quod  in  oculis  album  esse 
debet,  fit  luteum  (a).  Deinde  tempora,  facies, 
collum,  universaque  demum  cutis,  luteo  colo¬ 
re  suffunduntur. 

xii.  Alia,  neque  ea  pauca,  ostendunt,  quo 
morbo  segev  implicetur.  Ea,  quie  alvus  in¬ 
fra  transmittit,  sunt  alba,  sicca,  cretacea,  mul¬ 
tumque  cretam  figlinam  referunt.  Urina  cro¬ 
cina  est,  et  immissa  lintea  imbuit  croceo  co¬ 
lore.  Summa  ubique  cutis  perpruriscit.  Exi¬ 
guus  calor  nares  mordet.  Amara  non  quidem 
gustatu  amara  sunt,  neque  tamen  dulcia ; 
dulcia  verb,  amara  (b). 

xiii.  Quinetiam,  procedente  morbo,  san¬ 
guis,  uti  testatur  Zuingerus,  luteus  apparet, 
et  cruoris  fere  expers,  neque  profeclb  urina: 
absimilis.  Lac  tamen  nutricum,  ut  ti  He- 

BERDENO 


(a)  Vid.  Cels.  De  Medicin.  Lib.  III.  cap.  xxiv. 

(b)  Vid.  Aret^e.  De  Caus.  et  Sij*n.  Motb.  Diu - 
iurn .  Lib.  i.  cap.  xv. 

berdeno  et  Swietenxo  (a)  accipimus,  bilis 
expers  est,  et  infanti  salubre  :  quo  sane,  si 
verum,  nihil  pulchrius  aut  mirabilius  demon¬ 
strat,  quam  pia  et  provida  cura  educatrix  Na¬ 
tura  suas  teneras  prolis  saluti  et  conservationi 
consulat. 

xiv.  Increscente,  porro,  morbo,  non  solum 
viscera  et  intestina,  ut  pulmones  et  stoma¬ 
chus,  sed  et  pinguedo  et  membranae,  natura¬ 
lem  colorem  amittunt,  et  plus  minus  luteo 
colore  saturantur  (b).  Neque,  enimvero,  haec 
sola:  interdum  enim,  uti  testantur  Kerkrin- 

GIUS 


(a)  Vid.  SwiETEN.  Commentar .  in  Boerhaav. 
Aphor.  Tom.  III.  pag.  141. 

44  Vidi,**  inquit,  “  ictericam  mulierem,  cui  facies 
u  et  totum  pectus  saturata  flavedine  tingebantur, 
«  reliquae  corporis  partes  non  ;  infans,  quem  la£fca« 
«  bat,  non  repudiavit  ubera  materna,  et  lac  inveni 
44  albi  coloris,  absque  ulla  amaritie.” 

(b)  Vid.  Frideric.  Hoffman.  Medicin .  Rat . 
Sysitm*  lom.  iv.  Part.  iv.  pag.  353* 


DE  ICTERO. 


9 


ciUs(a)  et  Dol.eus  (b),  tam  omnia  thoracis 
abdominisque  viscera,  et  ipsum  quidem  cere¬ 
brum,  quam  ossa  atque  cartilagines,  croceum 
ducunt  colorem. 

xv.  Diu  certamen  inter  au&ores  fuit,  i&e- 
ro,  necne,  laborantibus  omnia,  quae  oculis 
obveni unt,  flava  appaream.  Aiunt  Gale¬ 
nus;  Sextus  Empiricus;  Sydeniiamus  (c)  ; 
Swietenius  (d)  ;  Hoffmannus  (e),  qui  ipse 

B  duo 


(a)  Vid.  Kerkring.  in  Spiee/eg.  Anatem . 

(b)  Vid.  Doljz.  ia  Encyclopxd.  Medie «  Lib.  nr. 
cap.  vili. 

(c)  Vid.  Sydenham.  Process .  Integ . 

(i))  Vid.  SwiETEN.  Commentar .  in  Boerhaav. 
Aphor .  Tom  in.  pag.  141. 

(e)  Vid.  Frideric.  Ho  fman.  Medie .  Ration .  Syt- 
(emat,  Tom,  iv.  Part,  iv.  pag.  353. 


xc 

duo  exempla  vidit ;  Scardona  (a)  ;  Perciva-. 
lius  (b)  ;  Naturaeque  poeta,  qui  olim  cecinit ; 

iC  Lurida  praeterea  fiunt ,  qucecunque  tuentur 
n  Arquati ,  quia  luroris  de  corpore  eorum 
a  Semina  multa  fiuunt  simulacris  obvia  rerum  $ 
Multet  que  sunt  oculis  in  eorum  denique  mi 'st  a , 
u  ^uee  contage  sua  palloribus  omnia  pingunt” 

Lucret.  De  Rer.  Nat.  lib,  iv. 

Perquam  autem  dubitat  Mercurialis,  prop- 

terea  quod  neque  Celsus,  neque  C^lius 

•  • 

Aurelianus,  neque  Aetius,  neque  Avicen- 
na,  qui  sane  omnes  de  i  edero  scripserunt,  hu¬ 
jus  signi  mentionem  injecit  (c). 

xvi.  Quum  utrobique  auedores  tam  clari  at¬ 
que  nobiles  sint,  tamque  idonei ;  inclinant  ani¬ 
mi,  ut  credamus,  rebus,  quae  morbo  regio  aegror 

rum 


(A)  Vid.  Scardon.  Aphorisno.  De  cognoscenti,  et 
curand.  morb.  Lib.  in.  cap.  x. 

(b)  Vid.  Thom.  Perci val.  Essays  Medie.  Philo w 
sophic.  and  Experiment .  Vol.  ii.  pag.  327. 

(c)  Vid,  Mercurial»  in  PrAeft»  Bononiens 9 

ruin  oculis  obveniunt,  nonnunquam  flavum  esse 
colorem,  sed  saepius  multb  naturalem. 

xvii.  Ad  signa,  quae  memoravimus,  acce¬ 
dunt  importuna  et  inexplebilis  sitis  ;  stoma¬ 
chi  defedus  et  dolor ;  fastidium  ciborum, 
nausea,  neque  raro  vomitus  ;  intestinorum 
strepitus,  et  murmura  gravia ;  alvus  tarda 
plerumque,  aut  astridla.  Solent  etiam  acce¬ 
dere  dolor  capitis,  frequens  singultus,  prae¬ 
cordiorum  dextra  parte  durities  ;  et,  ubi  cor¬ 
pus  vehementer  movet  aeger,  spiritus  difficul¬ 
tas,  membrorumque  resolutio :  atque,  ubi 
diutius  manet  morbus,  totum  corpus  cum  pal¬ 
lore  quodam  inalbescit  (a). 

xviii.  Febris  aliquando,  initio  i&eri,  oritur 
ex  bile,  uti  videtur,  in  sanguinem  delata  ;  sed 
saepe  brevis  est,  nec  longo  tempore  desinit. 
Plerumque  non  prius  accedit,  quam  i&erus 

aliquandiii 


(a)  Vid.  Cels.  De  Medicin,  Lib.  m.  cap.  xxiv. 

aiiquandiu  increvit.  Quando  autem  sero  nas¬ 
citur,  lenta  natura  est,  et  diu  continuat* 
Nonnunquam,  in  acutis  morbis,,  febris  idterum 
antegreditur  ;  nonnunquam  tertiana  sibi  comi¬ 
tem  adsciscit,  inter  accessionem  (a). 

* 

jax.  Si  arquatus  diu  protrahitur,  co¬ 
lor  flavus  paulatim  abit  in  subatrum  ;  aut,, 
quod  fortasse  vero  .propius  est,  color  an¬ 
te  ex  albo  viridis,  nunc  fit  ex  viri¬ 
di  ater  (b).  Inclinante  ad  atrum  colore^. 
arcuatus  ater  appellatur  morbus,  multoque 
periculosior  fit,  curatuque  difficilior.  iEgri 
frigent,  moveri  pigent,  tristes  et  animo  de¬ 
missi  sunt,  tetrum  odorem  exhalant,  spiritum 
difficile  trahunt  et  emittunt.  Quinetiam,  in 
stomacho  morsiunculas  quasi  persentiunt, 
cruditatibus  laborant,  cibum  aversantur,  vi¬ 
gilia  premuntur,  moerori  se  atque  melancho¬ 
liae 


(a)  Vich  BurseRo  Instituta  Medzcin •  Pra&ic •  vo- 
lum.  quart,  Part.  alter»  §  clx» 

(b)  Vid.  Arem.  De  Caus.  et  Sign*  Morior* 
JDiuturn .  Lib*  i,  cap.  xvr 

lia?  dedant.  Omnia,  porri,  qua;  gustant,  a- 
marissima  sunt :  alvi  excrementa,  porracea, 
subnigra,  arida  sunt,  a?gr£que  descendunt : 
urina  fusca  est,  aut  subnigra  (a).  Interdum 
urgent  iscburia,  et  tenesmos  (bV 

\ 

xx.  Nisi  arquatus,  praecipue  niger,  aut 
sponte  sanescat,  aut  medicina  optato  sanetur, 
tanta  sanguinis  corruptio  lit,  quanta  tabem, 
aquam  intercutem,  erysipelas  malignum,  spba- 
ceium ,  sanguinis  profusiones  (c),  ipsamque 
demum  mortem  inducat. 

xxi.  Hic  loci-,  haud  alienum  erit,  rara 
quaedam  memorare  signa,  quae,  in  regio  mor¬ 
bo  aegris,  sese  nonnunquam  ostendunt. 

xxn.  Qua- 


(a)  Vid.  Aret;e.  De  Caus.  et  Sigrt.  Morbor . 
Diuturn.  Lib.  I.  cap.  xv. 

(b)  Vid.  Frideric.  Hoffmann.  Medi  citu  Rat, 
System.  Tom.  iv.  Part.  iv.  pag.  381. 

(c)  Vid.  Frideric.  Hoffmann.  Medicin .  Rati 0/7. 
Sy sternat.  Tom.  iv.  Part.  iv.  p.  361. 

xxiL  Quadragenarii,  quem  vidit  Lanzo- 
nius,  facies  tota,  usque  ad  guttur,  virebat  % 
dum  dextra  nigrebat  corporis  pars,  et  flave¬ 
bat  sinistra  ;  sic,  ut  miser  tricolor  esset.  Por¬ 
ro,  quod  sane  mirum  erat,  partes,  tam  virides 
quam  nigrae,  paulatim  flavebant,  'et  vicissim 
laevum  corpus,  initio  flavum,  gradatim  evasit 
nigrum  \  donec,  post  vigesimum  demum  diem, 
externum  ubique  flavesceret  corpus  (a).  • 

xxiii.  Quinetiam,  uti  refert  Behrensius, 
septuagenarius,  ex  apoplexia ,  quam  ira  move¬ 
rat,  dextri  lateris  paralysi  simulque  idtero  af¬ 
fectus  est :  atque,  mirabile  didlu,  corpus  pro¬ 
inde,  quasi  ad  perpendiculum  examussim  di¬ 
visum,  bicolor  erat ;  sic,  ut  dextra  pars  nasi 
bile  suffusa  flaveret,  minime  vero  sinistra  (b)« 

C  AU- 


* 

(a)  Vid.  Ephemerid.  N«  C .  Observation.  xli. 
pag.  61. 

(b)  Vid  Ephemerid •  Ac  C.  Centur .  III.  Obser - 
vaU  lxiv.  p- 145* 

C  A  U  S  JE. 

xxiv.  Praecipuis  i&eri  signis  memoratis,, 
ad  causas  transeundum  est,  ex  quibus  oria¬ 
tur.  Non  enim  sufficit,  mala,  quibus  urgen¬ 
tur  mortales,  animadvertere  ;  opus  insuper 
est  causas  cognoscere,  unde  nascantur. 

xxv.  Medicorum  igitur  est,  qui  student 
sese  praestare  empiricis,  summa  ope  niti,  ut 
investigent  non  solum  abditas  cuj usque  morbi 
causas  et  evidentes,  sed  etiam  eam,  quae  con¬ 
tineat.  Qui  enim,  unde  provenerit  quisque 
morbus,  ignorant,  itidem  nesciant  necesse  est, 
quibus  ei  medicamentis  et  remediis  succur¬ 
ratur.  Cum  ita  sit,  nostrum  est,  de  causis 
speciatim  ordine  dicere. 

xxvi.  Abdit je — causae,  quae  etiam  prjedis- 
fONENTEs  a  rccentioribus  medicis  appellantur, 

sunt. 

$im£,  quaeoisiqcte  faciunt;  ut  spissescat  bilis,  et 
concrescat  in  massulas  ;  itemquc,  quaecunque 
hepar,  et  dudhxs  per  quos  bilis  in  summum 
.intestinnm  conducitur,  apta  reddunt,  quas 
indurescant  callescantque ;  liecnon  -etiam, 
quaecuitqiie  ducr.us  ad  spasmum  faciunt  op¬ 
portunos. 

otii.  Ad  huc  genus  pertinent,  ignavia  j 
•vita  sedentaria,  quam  non  solum  -opifices  .ar¬ 
tibus  quibusdam  versati,  videlicet  sutores, 
sartores,  sed  etiam  literis  dediti,  agunt  ;  gra¬ 
viditas  ;  temperamentum  melancholicum ; 
maestitia  et  moeror*  Omnibus  his  causis  al¬ 
vus  tarda  est ;  ideoque  bilis,  justo  diutius  in 
ductibus  aut  In  vesica  fellea  remorans,  spis¬ 
se  scit,  praeter  solitum ;  neque  raro  Indures¬ 
cit  in  massulas,  quae  vel  omnino  non,  vel  sal- 
tem  non  sine  magna  difficultate.  In  summum 
Intestinum  transmitti  possunt. 

xxvTii»  Quine-tiam,  eodem  genere  compre¬ 
henduntur  febres  intermittentes,  per  astrin¬ 
gentia  intempestive  suppressae  }  Itemque  men¬ 
ses 


( 


ses,  bamorrboisvt  obstrachi  vel  retardata  (a). 
Hae  causa?,  uti  nobis  verisimillimum  videtur, 
mortales  idlero  opportunos  reddunt,  faciendo, 
ut  hepar  duritiam  concipiat,  et  callescant 
duclus,  per  quos  iu  summum  intestinum  bilis 
*  transmittitur. 

xxix.  Ad  genus  itidem  causarum,  de  quo 
dicimus,  spcftat  animus,  seu  quadam  corpo¬ 
ris  constitutione,  seu  vituperanda  indulgen¬ 
tia  iracundus  et  irritabilis.  Tali  animo  mor¬ 
tales  temerd  iram  et  flammam  concipiunt,  et 
de  lana  caprina  rixantur  et  pugnant ;  aut,  si 
inhibeantur,  nc  violenta  manibus  faciant,  oc¬ 
clusa  ira  aestuant.  Qui  i  ne  sic  impotentes  sunt, 
i  idem,  prae  caeteris,  apti  observantur,  quorum 
d udius,  per  quos  in  summum  intestinum  con¬ 
ducitur  bilis,  spasmo  afficiantur,  quique  ar~ 
quato  flavescant  (b). 

C  xxx.  Evidentes 


(a)  Vid.  Frideric.  Hoffmann.  Medicin .  Ra . 
tion .  System.  Tom..  IV.  Part.  iv.  p.  359. 

(b)  Vid.  Frideric.  Hoffmanx.  Medicin.  Ra- 
tion .  System.  Tom.  iv.  Part.  iv.  p.  355.  et  370, 

xxx.  Evidentes— -causae,  seu  excitantes? 
sunt  omnia,  quae  impediunt,  ne  bilis  transmit¬ 
tatur  in  summum  intestinum.  Hujus  generis 
sunt  omnia,  quae  dudtum  hepaticum,  aut  duc¬ 
tum  choledochum ,  bili  impervium  reddunt. 
Quae  igitur  haec  sint,  nunc  breviter  quaeren¬ 
dum  est» 

xxxi.  Sunt,  qui  bilem  ip9am  adeo  spis¬ 
sescere  posse  existiment,  ut  nequeat  per  duc¬ 
tus  transire,  sed  his  inhaereat  et  officiat.  Huic 
autem  sententiae  objiciatur,  bilem  adeo  len¬ 
tam,  ut  per  ductum  hepaticum  chotedochumve 
transire  nequeat,  nullo  certe  modo  aptam 
esse,  quae,  per  vasa  his  multo  angustiora,  in 
sanguinem  deferatur,  et  idterum  faciat.  Quin- 
etiam,  id  sane  quod  itidem  infirmat  hanc  opi¬ 
nionem,  multa  interdum  bilis,  ut  ex  incisis 
cadaveribus  medici  compererunt,  in  vesica 
fellea  spissescit,  neque  tamen  sequitur  idte- 
rus  (a).  His  cognitis,  dubium,  confitemur, 

esq. 


(a)  Vid.  Edineurg.  Med.  Ess.  and  Observat» 
Vol.  n.  Artic.  xxx. 

est,  nunquando  lenta  bile,  dudus  modb  didos 
obturante,  morbus,  de  quo  scribimus,  nascatur. 

# 

xxxii.  Vicinx  autem  partes,  quarum  mag¬ 
nitudo  aucta  est,  supradidis  viis  felleis  com¬ 
pressis  et  imperviis  bili  redditis,  iderum  haud 
rar6  concitant.  Sic  hunc  morbum  inducunt, 
jecur  aut  inflammatione  (a)  aut  duritiis  tu- 
mefadum  ;  pancreas  iisdem  causis  tumidum  ; 
intestinum  sinuatum  stercore  spirituve  per¬ 
quam  distentum;  uterus  gravidus;  mesen¬ 
terium ,  intestinum  summum,  jejunum  (b), 
pylorus  stomachi  induratus. 

xxxiii.  Quinetiam,  fleri  potest,  ut  spas¬ 
mus,  alterutrosque  dudus  supra  didos  coan¬ 
gustando,  morbum  regium  moveat.  Sic  huic 
forsitan  morbo  occasionem  dant  ira,  aestus, 

furor, 


(a)  Vid.  Edinburg.  Aleci.  Ess .  and  Observat. 
Vol.  ii.  Artic.  xxix. 

(b)  Vid.  Edinburg.  Med.  Ess.  and  Observat. 
Vol.  i.  Artic.  xxxiv/ 


/ 


20  DE  ICTERO. 

furor,  rabies,  et  siquae  similes  animi  pertur¬ 
bationes  (a). 

f  , 

xxxiv.  Inflammatio,  porro,  alterutrisque 
viis  felleis,  quas  modo  memoravimus,  af¬ 
fectis,  faciat,  ut  superveniat  regius  morbus. 
Inflammatio  aut  in  ipsis  viis  oriatur,  aut  in 
has  serpat  ex  inflammato  jecore.  Imo,  in¬ 
flammatum  ipsum  hepar,  etiamsi  in  du&um 
hepaticum  non  pateat  inflammatio,  hunc  ta¬ 
men  comprimendo  i&erum  concitet  (b). 

xxxv.  Nonnunquam  meconium ,  quo  alvus 
mfantum  recenter  natorum  illinitur,  itidem- 
que  coagulatae  colostri  partes,  duffcum  choledo¬ 
chum ,  ubi  in  summum  intestinum  patet,  oc¬ 
cludunt,  itfleroque  prafbent  occasionem.  Hu¬ 
jusmodi  autem  idterus  brevis  plerumque  est, 
et  sanatu  facilis. 

i 

xxxvi.  Sunt 


(a)  Vid.  Frideric.  Hoffmann.  Medicin .  Ra¬ 
tiori.  System.  Tom.  iv.  Part.  iv.  p.  355. 

(b)  Vid.  Edinburg.  Mecl  Ess,  and  Observat» 
Vol.  11.  Artic,  xxix. 


xxxvi.  Sunt  quoque,  qui  contendant,  ar- 
quatum  muco  tenace,  vias  felleas,  hepaticam 
saltem  et  communem,  oppilante,  aliquandb 
concitari.  Tali  ictero  opportunissimi  pu¬ 
tantur  mortales,  qui  laxi,  debiles,  et  pitui¬ 
tosi  sunt ;  quorum  tarda  alvus  est  ;  quique, 
prae  stomachi  invaletudine,  inflatione  saepe 
vexantur,  et  escam  bene  concoquere  nequeunt. 
Subdubitamus  autem,  an  ex  hac  causa  icterus 
saepe  oriatur. 

xxxvii.  Causae,  quae  morbum  regium  longe 
saepissime  inducunt,  sunt  subdura  corpuscula, 
quae  ex  ipso  felle  concreto  formantur.  Con¬ 
creta  fellea  interdum  in  colis  hepatis  generan¬ 
tur  ;  aliquando,  in  communi  colorum  trunco, 
ubi  hepate  exit ;  at  multd  frequentius,  in  vesi¬ 
ca  fellea.  In  qua  harum  partium  cunque 
creantur,  sternutatione,  tussi,  vomitione,  luc¬ 
tatione,  saltu,  convulsionibus,  aliove  quovis 
molimine,  in  du&us  haud  raro  demittuntur  ; 
et,  si,  ut  nimis  ejieu  !  saepe,  in  dndlu  hepati¬ 
co  inhaerent,  ubi  choledochum  introit,  aut  in 
choledocho ,  ubi  intrat  summum  intestinum, 


motui 


ia 

motui  bilis  obsistunt,  atque  i£tero  praebent 
occasionem  (a). 

.1  > 

xxxviin  Potestne,  quaerat  aliquis,  con¬ 
cretum  felleum  in  ductu  cystico  i&erum  face¬ 
re  ?  Quidni,  respondemus,  modo  in  ea  inhae¬ 
rescat  parte,  ubi  hic  ductus  et  hepaticus,  non¬ 
dum  in  communem  conjun6ti,  sibi  invicem 
contigui  sunt  ?  Et  quomodo,  requirat  idem, 
inhaerescens  in  ea  parte  concretum  potest  ic¬ 
terum  movere  ?  Non,  replicamus,  dudtum 
cysticum  obturando,  sed  sic  comprimendo 
dudtum  hepaticum,  ut  bili  ex  jecore  defluenti 
obstetur,  ne  in  summum  intestinum  influat. 
Saepene  ex  hac  compressione  nascitur  icte¬ 
rus  ?  Raro,  credimus,  imo  rarissime  quidem. 

xxxix.  Bilis 


(a)  Vi<f  Frideric.  Hoffmann.  Medicin.  Ratiori, 
Syst .  Tom.  iv.  Part.  iv.  p.  356. 

Swieten.  Comment.  in  Boerhaav. 

'  j 

Aphor .  Tom.  in.  pag.  132. 

Edinburg.  Med .  Ess.  and  Observat \ 
E  Vol.  1.  Artic.  xxxnx.  et  xxxxv» 

xxxix.  Bilis,  ex  qua  concrescunt  corpus¬ 
cula,  de  quibus  hic  dicitur,  est,  uti  periculis 
compertus  est  Fourcroius,  humor  ex  parte 
albumen  simulans,  ex  parte  saponem  ;  atque 
constat  ex  aqua,  albumine,  soddy  oleo  speciali 
quod  concrescat  apto,  pbosphate  sodee,  et  phos- 
phate  calcareo .  Ex  canteris  naturis,  ex  qui¬ 
bus  itidem  bilem,  ex  parte,  componi  cbymista 
putabant  et  putant,  tam  colorans,  quam  oleo¬ 
sa  volatilis  myrrham  pcrolens,  mutatione  ge¬ 
neratur,  quam  bilis  subit  ;  natura,  ex  parte 
mucum  referens,  ex  parte  saccharum,  nondum 
experimentis  satis  comprobata  est ;  et  ferrea 
est  fortuita  (a). 

xl.  Bilis  a  sanguine  sedu&a,  prius,  quam 
corpore  excernitur,  non  solum  alvum  salutari¬ 
ter  stimulat ;  et  oleosas,  si  quae,  escarum  par¬ 
tes,  et  aquosas  conciliat  ;  et  coagulatas,  si 
quae,  la&entium  partes  dissolvit  ;  et  putredini 

obstat 


(a)  Vid.  Fourcroi.  System,  des  Connaissances  Chi- 
mi  que s.  Sed.  vm.  Ord.  m.  Art.  xxi.  §  v.  37, 

obstat  (a)  :  sed  etiam,  liquore  pancreatico  ad¬ 
juvante,  novum  humorem,  dulcem,  albidum, 
la&eum  generat ;  qui  chylus  nominatur  (b), 
quique  idonea  copia,  et  in  sanguinem  conver¬ 
sus,  ad  secundam  corporis  valetudinem  pror¬ 
sus  necessarius  est»  Quemadmodum  chylus 
generetur,  exponit  Foukcroius  his  verbis. 

xli.  “  II  me  par  ait”  inquit,  “  que  labile 
u  unie  au  suc  prancreatique  opere  une  vraie 
“  precipitation  de  la  substance  chimeuse ;  qu?- 
elle  se  de  compos  e  elle-mime  en  decomposani 
u  celie-ci ;  que  cette  decomposition  consiste  dans 
u  une  separ ation  de  la  liqueur  chyleuse ,  doucey 
u  blanche ,  laiteuse ,  qui  retient  avec  la  partie 
&  la  plus  fluide  de  Valiment  digere ,  la  substance 
®  alcaline  et  saline  de  la  bile ,  et  dans  une  concen - 
tr ation  de  la  portion  la  plus  epaisse ,  la  moins 
“  digdree ,  mele  e  avec  la  partie  colorante  et  hui - 

u  leuse 


(a)  Aud.  Alesand.  Monron.  Secund»  Pneledt, 
De  Anatom .  et  Chirurg .  in  Ac  ad.  E  d  in. 

(b)  Vid.  Fourcroi.  Syst.  des  Connaiss ,  Chim , 
Se6h  vm,  Ord,  iv.  Art.  iv.  5» 

“  leuse  de  la  bile ,  formant  la  maticre  qui  doit 
44  derenir  excrement  (a).m 

xlii.  Interdum  autem  fel,  priusquam  in 
summum  intestinum  transmittitur,  in  parti¬ 
bus  supra  memoratis  concrescit  in  massulas, 
quse,  uti  diximus,  du&ibus  officiendo,  idlerum 
faciunt.  Oleum  enim  fellis,  uti  putat  Four- 
croius,  ubi  abundantius  fit,  quam  quod  li¬ 
quidum  conservare  possit  soda,  in  massam 
chrystallinas  similem  concrescit,  modo  pu¬ 
rum  et  seorsum,  modo  spisso  felle  plus  mi¬ 
mis  intermixtum  ;  atque  aliam  formam  in¬ 
duit,  atque  aliam,  prout  lentius  concrescat 
aut  celerius  (b). 

xliii.  Haec  materia,  quas  sane  nihil  aliud 
est,  quam  oleum  fellis  concretum,  et  qua  na- 

D  tura 


(a)  Vid,  Fourcroi.  Syst.  des  Connaiss .  Chim . 
Sed.  vni.  Oid.  iv.  Art.  iv.  5. 

(b)  Vid.  Fourcroi.  Sysf,  des  Connaiss .  Chim . 
Sed.  viii*Ord.  in.  Art.  xxn.  5. 


% 

tura  resinam  vegetabilem  referre  diu  existi¬ 
mabatur,  magnam,  saepe  maximam,  partem 
concretorum  felleorum,  quibus  vexatur  hu¬ 
manum  genus,  constituit.  Poulletierus 
primus  omnium  comperit,  resinae  prorsus  dis¬ 
similem  esse  ;  sed,  prae  exigua  quantitate, 
quam  obtinuit,  nequivit,  quae  ei  esset  natura, 
satis,  in  vestigare.  Fourcroius  autem,  nullam 
omnino  ei  similitudinem  esse  cum  resina,  at, 
fere  per  omnia,  sevum  cete  simulare,  comper¬ 
tus,  ADipocERAM  appellavit  (a). 

xliv.  Quanquam  adipocera  omnibus  inest 
concretis  felleis,  quae  in  hominum  corporibus 
ingenerantur,  in  aliis  tamen  quadantenus  alia 
apparet.  In  his,  pura  est,  et  disposita  in  la¬ 
minas  chrystallinas,  albas,  micae  e  as,  splenden¬ 
tes,  et  fere  semiperlucidas..  In  illis,  suf¬ 
flava  aut  subviridis,  minus  visibilis,  miniis 
chrystallina,  et  spissa  bile  intermixta.  In 
haud  paucis  spissata  bilis  intermixta  adeo 

abundat, 


(a)  Vid  Fourcroi.  System .  des  Connais .  Chim , 
Se£L  vni.  Ord.  iii.  Art.  xxn.  3.  4.  5.  f 

abundat,  ut,  ab  omni  parte,  chrystallinas  adi- 
poceree  lamellas  occulat ;  neque  permittat,  ut 
percipiantur,  donec  concreta  alcohole  calido 
liquata,  deinque  refrigescentia,  eas  deposue¬ 
rint  (a). 

xlv.  Concretis  felleis,  praeter  adipoceram , 
insunt  exterae  etiam  fellis  partes,  albumen, 
nempe,  soda ,  phosphas  sodcey  pbosphas  calca - 
reus . 

xlvi.  Concreta  fellea  in  sex  genera  distri¬ 
buit  Fourcroius,  scilicet,  in  hepatica  biliosay 
hepatica  adipocerosa ,  cystica  biliosay  cystica 
corticosa ,  cystica  adipocerosay  atque  cystica  mix¬ 
ta  seu  adipohiliosa .  Haec  genera  nomina  tra¬ 
hunt  ex  loco,  ubi  concreta  generantur,  atque 
materia,  quae  maximam  horum  partem  con¬ 
stituit  ;  aut  ex  loco,  et  materiae  hujus  dispo¬ 
sitione.  Quibus  autem  inter  se  differant,  et 
quae  cujusque  propria  sint,  nobis,  in  hujusmodi 

opusculo, 


(a)  Vid.  Fourcroi.  System,  des  Con/iaiss.  Chim . 
Se£t.  vili.  Ord.  m.  Art.  xxii.  5. 


/ 

opusculo,  nec  vacat  nec  lubet  fuse  disserere,. 
Qui  igitur  de  his  plura  cognoscendi  studio 
flagrant,  eos  ad  ipsum  audior  em  relega» 
'mus  (a). 

xlvix.  Concreta,  de  quibus  hic  agitur, 
sunt,  ex  parte  tantum,  aqua  dissolubilia ;  ma¬ 
jore  ex  parte,  alcohole .  Sunt  levia,  et  aquas 
plerumque  supernatant  ;  at  interdum  ia 
imum  asgre  deferuntur.  Oleosa  sunt,  tadlu 
lubrica,  flammis  opportuna.  Ea  emolliunt  et 
liquefaciunt  alcalia  caustica ,  itemque  oleum 
terebinthinum,  necnon  etiam  olea  fixa  et  aci¬ 
dum  nitricum .  Igne  liquescunt,  tanquam  ce» 
ra.  Praeter  nucleum,  qui  plerumque  ex  spis¬ 
sa  bile  constat,  ideoque  amarus  est,  nullius 
saporis  sunt.  Alias  solitaria  sunt,  et  subro¬ 
tunda.  Alias  numerosa,  numerosissima  qui¬ 
dem,  polygonia,  et  tessellatim  coagmentata. 
Quinetiam,  triangula  nunc  sunt,  nunc  pris- 

mam  referunt.  Ad  hoc,  discoloria  sunt,  jam 

>  . .  .  ? 

/ 

flavida, 


(a)  Vid.  Fourcroi.  System,  des  Connaiss .  Chima 

”  *  *  :  t 

Sed.  vili.  Ord.  m.  Art.  xxn.  7. 

flavida,  jam  subfusca,  jam  subnigra,  jam  ni¬ 
gerrima.  Eorum,  denique,  laminae  alias  cen¬ 
trum  commune  ambiunt  ;  aliiks  ex  centro 
communi,  superficiem  versus,  sese  dispan¬ 
dunt  (a). 

xlviii.  Continens. — Expositis  causis  i&e- 
ri,  tam  abditis  quam  evidentibus,  nunc  quae¬ 
rendum  est,  quid  sit  causa,  quae  cum  conti¬ 
neat,  seu,  quod  sane  eodem  spedlat,  quid  sit 
causa  ejus  proxima . 


xlix.  Nostra  aetate,  concedunt,  quod  sci¬ 
mus,  omnes  medici,  bilem  in  sanguinem  de¬ 
latam,  et  cum  eo  commixtam,  communem  ic¬ 
teri 


(a)  Vid.  Fourcroi.  Syst.  des  Connaiss .  Chim . 
Sett.  vili.  Ord.  m.  Art.  xxil.  7. 

SwiETEN.  Comment.  in  BoERHAav. 
Aphor.  Tom.  IU.  pag.  133. 

Edinburg.  Med.  Ess.  and  Observat . 
Vol.  11.  Artic.  xxvii  1. 

Sanderis.  j treatise  on  the  StruHure ,  Ecb- 
nomy ,  and  Discases  of  the  Liver , 

teri  signorum  stipitem  esse,  seu,  quod  idem 
valet,  causam,  quae  hunc  morbum  continet. 

l.  Non  autem  inter  se  conveniunt  medici, 
quemadmodum  bilis  in  sanguinem  transmitta¬ 
tur.  Monro,  clarus  in  primis,  contendit,  bi¬ 
lem,  causis  supra  didis  impeditam,  ne,  per 
vias  solitas,  in  summum  intestinum  conduca¬ 
tur,  vasis  bibulis  in  has  vias  patentibus  resor¬ 
beri,  et,  per  du&um  thoracicum ,  transmitti  in 
sanguinem  (a). 

i 

Li.  Quin  bilis,  per  vasa  absorbentia,  in  san¬ 
guinem  conduci  possit,  nemo  medicorum  quis¬ 
quam,  nostra  aetate,  dubitat.  Iderum  bile 
in  sanguinem  sic  conduda  oriri,  Monro  ex¬ 
perimento  comprobavit.  Patefado  enim  ani¬ 
mantis  abdomine,  duElum  communem  choledo¬ 
chum  ligavit;  neque  multo  post,  bibula  jecoris 
vasa,  quae  antea  non  conspicua  erant,  i  tem¬ 
one  duclum  thoracicum ,  liquore  turgida  depre¬ 
hendit. 


(a)  And.  Alexand.  Monron.  Secund.  Pralefl. 
J)e  Anat .  et  Ckirurg.  in  Ac  ad.  Edw» 

hendit.  Hujus  liquoris  emissi  color  et  ama¬ 
ritudo  commixtam  bilem  satis  manifesta¬ 
runt  (a). 

lii.  Quum  verb,  ut  testantur  Hallerus 
et  Sanderisius,  auctores  sane  graves  et  satis 
fidi,  aqua  aut  alius  quilibet  tenuis  humor,  in 
du<ftum  hepaticum  immissus,  facild,  per  poros 
felleos,  in  surculos  venae  portae  hepaticae  trans¬ 
eat,  et  hinc  in  venam  hepaticam  cavam  ;  non¬ 
nulli  existimant,  fieri  posse,  ut  fel  qualibet 
causa  impeditum,  ne  in  summum  intestinum 
introeat,  per  has  easdem  vias  in  cavam  hepa¬ 
tis  venam  refluat,  et  i&erum  moveat  inqui¬ 
nando  sanguinem. 

liii.  Posset,  necne,  sic  refluere  bilis,  expe¬ 
riri  secum  statuit  Sanderisius.  Hunc  in  fi- 

% 

nem,  inciso  canis  abdomine,  du£him  hepati¬ 
cum  ligavit,  ne  bilis  transmitteretur  in  sum¬ 
mum 


(a)  Aud.  Alexand.  Monron.  Secund.  Pr<tU&, 
De  Anat%  et  Cbirurg.  in  Acad.  Edis» 

mum  intestinum.  Duas  post  horas,  sangui¬ 
nem  e  vena  jugulari >  simulque  ex  una  vena¬ 
rum  hepatis  cavarum,  in  comparia  vasa  emi- 
sit ;  et  eandem  utrique  sanguini  copiam 
quiescendi  dedit,  donec  in  partes  constituen¬ 
tes  sese  sponte  resolvisset.  In  serum  deinde 
utriusque  sanguinis  puram  chartam  immersit. 
Tum,  opere  finito,  charta,  excepta  ex  sero 
sanguinis  vena  cava  hepatica  eliciti,  multo, 
quam  altera,  visu  flavior  erat.  Haec  comper¬ 
tus,  concludit  SaxNTderisius,  bilem  posse,  ubi 
impedimentum  quodvis  dinftui  hepatico  aut 
communi  choledocho  officit,  per  cola  hepatis  in 
sanguinem  remeare,  et,  una  cum  bile  per  vasa 
bibula  in  sanguinem  conducta,  facere,  ut  cor¬ 
pus  arquato  flavescat  (a). 

lxv.  Monro  autem,  quo  nemo  quisquam 
humani  corporis  rerum  scientior  et  peritior, 
censet,  aliquem  in  hoc  experimento  erro¬ 
rem 


(a)  Vid.  Sanderis.  ^ireatise  on  ths  StruBuref 
Economjr ,  and  Diseases  of  the  Limer « 

rem  latuisse  ;  atque  non  solum  argumentis, 
ex  partium  ipsarum  natura  et  similitudinibus 
duclis,  sed  ct  calculos  subtiliter  exsequendo, 
contendit,  fel  non  posse  ex  ductu  hepatico 
communive  in  venam  cavam  hepaticam  re¬ 
fluere  (a). 

lv.  Litem  inter  tam  praeclaros  medicos 
componere,  juvenilibus  annis  haudquaquam 
convenit.  Juvenum  est  dubitare,  interroga¬ 
re,  observare,  experiri,  comparare,  sed  tarde 
cogere  et  cautissime.  Tali  enim  ratione,  et 
non  temere  concredendo,  explorandum  verum 
est  et  cognoscendum  ;  tali  studio  perdiscenda 
philosophia  est,  et  pernoscenda  medicina. 
Attamen,  cum,  experimentis  contrariis,  utris¬ 
que  nequeamus  audtoribus  concredere,  incli¬ 
nant  animi,  ut  Monroni  potius  accedamus. 

E  S  I  G- 


(a)  Aud.  Alexand.  Monron.  Secuxd.  Pra - 
le£l.  De  Anat.  et  Chirurge  in  Ac  ad.  Fdik. 

SIGNORUM  RATIO. 

lyi.  Causis  expositis,  proximum  est,  ut 
signa  carptim,  ut  quaeque  explicatu  dignissi¬ 
ma  videntur,  explanemus. 

lvii.  Flavus  color,— quo  non  solum  sum¬ 
ma  cutis,  et  album  oculorum  suffunduntur, 
sed  etiam  haud  raro  cartilagines,  tendines , 
ipsa  ossa,  itemque  quidam  humores,  bile  ef¬ 
ficitur  ;  quae  ex  sanguine,  quocum  in  mistu¬ 
ra  quadam,  at  discreta  tamen,  in  omne  cor¬ 
pus  distribuitur,  aut  per  patulos  arteriarum 
surculos  separatur,  aut  per  cola  glandula¬ 
rum.  Cum  enim  bilis  natura  viridis  sit,  et 
tam  humores,  quos  decolorat,  quam  solidae 
partes,  albi  subaibidive,  necesse  est,  ut  ex 
pigmentariis  discimus,  confusis  his  coloribus 
oriatur  flavus. 

jlviii.  Sed,  his  concessis,  quamobrem,  quae¬ 
rat  aliquis,  non  itidem  lac  flavo  colore  tingi¬ 
tur  ? 

tiir  ?  Candide  confitemur,  nos  in  praesentia  ig¬ 
norare,  quemadmodum  haec  quaestio  apte  dis¬ 
solvatur. 

lix.  Flava  apparent — ea,  quae  oculis  obve¬ 
niunt,  fortasse  ob  tunicam  corneam  et  humores 
oculorum  bile  decolorata  (a),  et  flavum  colo¬ 
rem,  quem  hinc  modo  jam  (lvii.)  dido  du¬ 
cunt,  permeantibus  lucis  radiis  impertientia. 

lx.  FuECES  albidje — sunt,  quia  bilis,  dudi- 
bus  otfedis,  impeditur,  ne  in  summum  intes¬ 
tinum  influat.  Cum  enim  flavidus  color  ex 
'albido  et  viridi  confusis  componatur,  viridi 
subdudo,  necesse  est  supersit  tantum  albidus. 

lxi.  Urina  crocina ,  amara  saliva , — est,  ob 
bilem  ex  inquinato  sanguine  secretam,  et  illi 
colorem,  huic  amaritudinem  impertientem. 

lxi  i.  Nausea  atque  vomitus , — quibus  mise¬ 
ros  haud  raro  mortales  morbus  regius  urget, 

moventur 


(a)  Vid.  Morgag.  De  Sed.  et  Caus.  Morb. 
Epist.  xxxvir.  8. 

moventur  propriis  stomachi  humoribus  bile 
vitiatis,  quae,  una.  cum  ipsis,  a  sanguine  sepa¬ 
ratur  ;  parti m  etiam  forsitan  consensu,  qui, 
per  nervos,  stomacho  intercedit  cum  partibus 
laborantibus,  et  intestinis. 

lxiii.  Alvus  tarda  et  dura— est,  ob  bilis 
defectum.  Hic  enim  humor,  ut  experientia 
docet,  necessarius  est,  non  solum  ad  alvum  in 
motus  salutares  ciendam,  quibus  stercus  de¬ 
jiciat,  sed  etiam  ad  hoc  ipsimi  adeo  emollien¬ 
dum,  ut  facile  dejiciatur. 

jLxrv.  Cutis  pruritus— movetur  bile  ex  ar¬ 
teriis  exhalantibus  effusa,  nervosque,  quibus 
ad  sentiendum  affatim  instruitur  cutis,  irri¬ 
tante. 

lxv.  Htpochondriorum  dextri  durities - 

tactu  percipitur,  aut  quod  vesica  fellea,  ultra 
modum,  impletur  et  turget  ;  aut  quod,  colis 
ielle  perquam  distentis,  ipsum  hepar  mole 
augetur  ,  aut  quia,  id,  enim  vero,  quod  haud 

raro* 

rarb  accidit,  ct  hoc  augetur  magnitudine,  et 
illa,  supra  modum,  distenditur. 

lxvi.  Febris, — quse  i&ero  nonnunquam 
supervenit,  ex  bile  oritur,  quae  in  sanguine, 
at  discreta  tamen,  fluit,  quaeque,  utpote  aliena 
materia,  cor  et  arterias  nimis  incitat. 

•lxvii.  Sub  ater  color , — in  quem,  si  invetera¬ 
verit  morbus,  abit  flavus,  etheitur  cruore  dis¬ 
soluto,  et,  una  cum  bile,  effuso  ex  patulis  ar¬ 
teriarum  surculis. 

lxvi  ii.  Cjetera  mala , — quae  affert  arquatus 
niger,  frigus,  nempe,  pigritia,  odoris  foeditas, 
spirandi  difficultas,  faecum  et  urinae  color  sub¬ 
niger,  aqua  intercus,  erysipelas  malignum,  gan¬ 
graena,  sphacelus ,  sanguinis  profusiones,  pes¬ 
simo  sanguinis  habitu,  aut  debilitate  solida¬ 
rum  partium  hunc  insequente,  aut  utrisque  si¬ 
mul,  nascuntur. 


PRO- 

PROGNOSIS. 

lxix.  Signis  praecipuis,  pro  virili,  explica» 
tis,  nunc  considerandum  est,  quae  notae  spe 
consolentur,  qu^e  metu  terreant.  Nihil  enim 
medicorum  famam  magis  evehit,  quam  saga¬ 
citer  pnesagire,  sanabilis,  necne  morbus  sit ; 
salusne  expedanda,  an  timenda  mors. 

lxx.  Si,  visceribus  sanis,  viribusque  non¬ 
dum  fatiscentibus,  idlerus  ex  spasmo  dudluum 
oritur,  atque  aeger  juvenis  est,  neque  unquam 
morbo  antea  laboravit,  bonum  est.  Scire 
quoque  licet,  aegrum  non  periclitari,  si  prae¬ 
cordiorum  dextra  parte  dolor  modicus,  post 
pastum  ingravescens,  sedemque  singulis  die¬ 
bus  paulatim  mutans,  morbum  tenace  muco, 
concretisve  felleis  non  ita  grandibus,  oriri 
ostendit.  Inter  bona  etiam  indicia  sunt,  bi¬ 
lis 


i 


DE  ICTERO. 


39 


lis  supra  infrave  erumpens  ;  cutis  non  mul¬ 
tum  flavescens  ;  cupiditas  cibi  vel  a  principio 
servata,  vel,  etiam  post  fastidium,  orta  ;  ne- 
quedurn  corpus  multum  maceratum.  Bonum, 
denique,  ubi  nulla  urget  febris. 

lxxi.  Contra,  gravis  morbi  periculum 
est,  ubi  aeger  vergit  aetate,  et  iterum  jam  ite- 
rumque  eodem  vexatus  est  morbo.  Neque 
vero  signum  bonum  est,  dolorem  in  uno  loco 
manere  ;  alimentum  tarde  et  non  penitus  con¬ 
coqui  ;  et  vires  defluere.  Mali  etiam  morbi 
testimonium  est,  hepar  induruisse  ;  atque  ab¬ 
domen  tumidum  esse,  et  durum,  magisque 
dextra  parte,  quam  sinistra  :  alvum  perquam 
astridam,  siccam,  et  duram  esse  ;  neque  in 
iis,  quae  difficile  redduntur,  ullam  inesse  bi¬ 
lem.  Periculosum  est  etiam,  post  arquatum 
morbum,  febrem  oriri.  Praeter  haec,  pericu¬ 
lum  magnum  ostendunt  spirandi  difficultas, 
anxietas,  praecordiorum  gravitas,  sitis  inseda- 
bilis.  Cor  etiam  palpitare  ;  arterias  tam  vi, 

4 

quam  temporibus,  inaequaliter  moveri  ;  fla¬ 
vum  colorem  in  subatrum  abire,  pessimi  morbi 

est. 

est.  Mors  denunciatur,  ubi  alvus  excernit 
porracea,  aut  subnigra,  et  pessimi  odoris.  Ad 
ultima  jam  ventum  esse,  testantur  urina  sup¬ 
pressa,  aut  nigricans,  et  fetidissima  ;  sangui¬ 
nis  profusiones  ;  aqua  intercus ;  erysipelas  ; 
gangraena  :  terribilia  enim  haec  mala  osten¬ 
dunt,  nullam  superesse  spem,  neque  medici¬ 
nam  diutius  valere. 


CURATIO. 

lxxii.  Diximus,  de  caeteris  rei  nostrae 
partibus.  Nunc  ad  ultimam  venimus ;  in 
qua  considerandum  erit,  quibus  medicantem 
tis  et  remediis  arquato  morbo  affli&is  suc¬ 
currere  medici  consueverint.  Quum  vero, 
de  caeteris  partibus,  longi  fuerimus,  de  hac 
laborabimus  esse  breves. 

lxxiii.  Ante  omnia,  confitendum  est,  medi¬ 
cos  non  posse  semper  icterum  curare,  propte- 
rea  quod  haud  rarb  nesciunt  submovere  cau¬ 
sas,  ex  quibus  oritur.  Hanc  ob  inscitiam, 
idterum,  quem  faciunt  hepatis  duritiae,  rarissi¬ 
me  possunt  curare  ;  et  nunquam  eum,  qui 
enascitur  dudtuum  felleorum  concretione.  Hy- 
drargyrus  enim,  et  cicuta,  et  acidum  nitricum , 
non  semper  duritias  emolliunt ;  atque  con¬ 
creti  ductus  nullo  modo  bili  denuo  pervii  red¬ 
di  possunt. 

lxxiv.  Quum  ita  sit,  tantum  restat,  ut  pau¬ 
cis  exponamus,  qua  ratione  ictero  subveniatur, 
quem  dudtuum  spasmi,  aut  inhaerentia  concre¬ 
ta  fellea  faciant. 

lxxv.  Si  mod6  sint,  quare  medici  judi¬ 
cent,  dudtuum  spasmis  icterum  effici,  debent, 
sine  mora,  aegroto  succurrere  iis  auxiliis, 
quae  spasmum  solvunt.  Horum  cfhcacissi- 
ma  sunt,  cauta  et  considerata  sanguinis  mis¬ 
sio,  tepidarium,  fotus,  opium,  simulque  liquo- 

res  mites,  qui  diluant  et  emolliant.  De  his  vero 
medicamentis,  singulatim  et  fuse  disserere  non 
opus  videtur. 

lxxvi.  Ubi  i&erus  concretis  felleis  in 
du&ibus,  quos  supra  memoravimus,  inhaeren¬ 
tibus  oritur,  medicorum  est  ductus  relaxare, 
ut  facilius  distendantur,  et  minus  impediant 
concretorum  transitum ;  atque  ea  ab  ipso  ae¬ 
gro  facienda  curare,  quibus,  per  partes  conti¬ 
guas,  dudtus,  a  tergo,  bile  turgidi  compriman¬ 
tur  sic,  ut  bilis  protrudat  concreta  in  sum¬ 
mum  intestinum. 

lxxvi  i.  Primo  consilio,— si  aeger  juvenis  est, 
et  arteriarum  motus  justo  frequentiores  et  du¬ 
riores,  oportet,  ante  omnia,  sanguinem  ex  bra¬ 
chio  detrahere,  ne  du&ibus  superveniat  in¬ 
flammatio,  et  ut  spasmus,  si  quis,  facilius  sol¬ 
vatur. 

/  A  f 

lxxviii.  Quinetiam,  multum  proderit,  non 
solum  aqua  tepida,  aut  laneis  ex  aqua  tepida 
expressis,  externum  abdomen  fovere  ;  sed  e- 

tiam  subinde  internum  aqua  tepida,  ex  in¬ 
feriore  parte,  in  alvum  infusa.  Namque  his 
faCtis,  haud  rar6  spasmus  solvitur,  et,  bile  in 
summum  intestinum  intromissa,  morbus  de¬ 
sinit. 

lxxix.  Deniqu£,  sanguine  (lxxvii.)  de- 
traCto,  et  inflammatione  ductuum  praecauta 
aut  suppressa,  opium,  ad  spasmum  solvendum, 
plurimum  pollet  ;  et  tuto  adhiberi  potest, 
modo  simul  catharticis  assumptis  praecave¬ 
atur,  ne  alvum  tardet. 

lxxx.  Secundo  consilio , — arquato  affeCti  de¬ 
bent,  medico  jubente,  ea  assumere  et  facere, 
quibus  corpus  sic  agitetur,  ut,  vehementiori- 
bus  abdominis  musculorum  contractionibus, 
duCtus  bile  turgidi  visceribus  vicinis  compri¬ 
mantur,  et  concreta  propellantur  in  summum 

m 

intestinum. 

lxxxi.  Hunc  in  (lxxx.)  finem,  assumere 
debent  medicamenta,  quae  vomitum  moveant. 

Gravis 

Gravis  vero  vomitus  ciendus  sit,  an  levis,  in¬ 
ter  se  dissentiunt  medici.  Nonnulli  conten¬ 
dunt,  quo  gravior  est,  eo  plus  pollere.  Mon- 
roni  autem,  ad  cujus  sententiam  potius  acce¬ 
dimus,  videtur,  gravem  vomitionem  idcirco 
malam  esse,  quod  vehementes  nixus,  quibus 
perficitur,  committant,  ut  dudus  praeclusi  et 
admodum  distenti  dirumpantur,  et  mors  in¬ 
sequatur. 

lxxxii.  Eodem  (lxxx.)  consilio,  alvus  pur¬ 
ganda  est.  Alvo  enim  catharticis  stimulata, 
viscera  abdominis,  quoties  desidet  aeger,  con¬ 
tradas  incumbentibus  musculis  comprimuntur 
ipsa,  et  simul  dudus  bile  turgidos  comprimunt; 
usque  nonnunquam  eo,  ut  officiens  concretum 
in  summum  intestinum  protrudatur.  Nec 
acribus  tamen  catharticis,  nec  nimis  frequen- 

i  *  r  ;  '  ■ v-  t  ^  •  ■  * 

ter,  alvus  moveri  debet :  quippe  vehementi¬ 
bus  nisibus  dejiciendi  aeger  intolerandis  dolo¬ 
ribus  cruciatur,  atque  perfrequente  exinani¬ 
tione  defluunt  vires.  Quum  ita  sit,  mitiora 

cathartica  assumenda  sunt,  interpositis  ido¬ 
neis  temporibus  (a). 

lxxxiii.  Equi- 


(a)  “  Ante  multos  annosf  inquit  Swietenius, 
“  hominem  curavi  ab  hoc  morbo ,  qui ,  quotidiano  la- 
41  bore  sibi  et  suis  vitium  parare  coaSlus ,  expensis 
44  remediorum  impar  erat ;  simul  tamen  constantis  ani- 
44  mi  et  recuperanda  salutis  avidissimus  :  hinc,  promit - 
44  tens  curationem ,  facile  persuasi  illi,  ut  solo  gramine 
4‘  viveret.  Decoquebat  magnam  quantitatem  graminis 
44  in  aqua  pura ,  et  decoSo,  meile  edulcorato,  utebatur 
44  pro  potu  communi  e  tenerum  gramen  verno  tempore 
44  pullulans ,  vel  et  post  primam  setlionem  renascens, 
44  incoquebat  carnium  jusculo,  ilioque  solo  feri  utebatur 
44  cibo.  Primo  tempore  cura,  libere  fatebatur ,  talem 
44  viBum  sibi  minus  placere ;  sed ,  sensim  assuetus ,  absque 
44  t*//o  postea  fastidio  sumpsit ,  /><?r  integrum  fere 

44  biennium ,  jo/zj  hiemalibus  mensibus ,  saltem  pro  par - 
44  exceptis.  Narrabat  mihi ,  jo/o  sapore  optima 
44  yarn  distinguere  pascua ,  ff  clam  debere  sibi  vic - 

44  /zzrz  zVz  pratis  colligere ,  z/zzzzz  rustici,  experti  quam 
44  magnam  copiam  graminis  quotidie  absumeret ,  illum 
44  szz  abigerent.  Sanatus  autem  fuit  d  pertinacissimo 
44  iB  ero  sola  hac  methodo,  licet  jam  saliva  ipsi  ama - 
44  resceret  ;  zT  <z;zz/z  illum,  pluribus  annis  postea,  ineo - 
44  /zz/zzz  sanitate  frui 

*  Vid.  Swieten.  Comment.  in  Boerhaav.  Aphor. 
Tora.  ili.  pag.  136,  137. 

lxxxiii.  Equitatio,  porro,  eodem  modo, 
quo  vomitio  et  purgatio,  conducat  ad  expel¬ 
lenda  concreta  fellea,  quibus  dudtus  praeclu¬ 
duntur,  et  inducitur  iderus.  Dummodo  igi¬ 
tur  dolores  non  prohibeant,  hoc  morbi  affedti 
subinde  equitare  debent. 


FINI  S. 


